GESTIÓ TRIBUTARIA

F.

Per escrit d’alcaldia del passat 25 de maig es sol·licità a la Direcció General del Cadastre , l’aplicació als valors cadastrals dels bens immobles urbans del terme municipal, els coeficients que, per al seu disminució, establisca a este efecte la Llei de Pressupostos Generals de l’Estat per a 2018, prèvia apreciació pel Ministeri d’Hisenda i Funció Pública de la concurrència dels requisits legalment establits.

El passat 21 de setembre es publicà en el BOE l’Ordre HFP/885/2017, de 19 de setembre, per la que s’estableix la relació de municipis als que resulta d’aplicació els coeficients d’actualització dels valors cadastrals que establisca la llei de pressupostos generals de l’Estat per a l’any 2018, figurant en la mateixa el municipi d’Alzira.

Dita Ordre s’emet a l’empar de l’apartat 2 de l’article 32 del text refós de la Llei del Cadastre Immobiliari, que disposa que les lleis de pressupostos generals de l’Estat podran actualitzar els valors cadastrals dels immobles urbans d’un mateix municipi per aplicació de coeficients en funció de l’any d’entrada en vigor de la corresponent ponència de valors del municipi.

Finalment, en el BOE del dissabte 30 de desembre, s’ha publicat el Reial Decret-llei 20/2017, de 29 de desembre, pel que es prorroguen i aproven diverses mesures tributàries i altres mesures urgents en matèria social. El seu article 1 estableix que el coeficient d’actualització dels valors cadastrals queda fixat en el 0,96 a l’haver entrat en vigor la ponència de valors d’Alzira en l’any 2005.

L'anterior coeficient representa una disminució de 4 punts percentuals de les bases imposables de l'IBI d'urbana de les rendes imputables en l'impost sobre la renda de les persones físiques dels béns urbans situats a Alzira a disposició dels seus propietaris, i de l'impost de plus vàlua el fet imposable del qual es produïsca en el pròxim exercici. I s’afegix al aconseguit l’any passat de 8 punts percentuals. Es a dir, gràcies a l’acció del govern municipal, s’han rebaixat els valors cadastrals un total del 12 per cent.

Este fet fa que entre en joc la disposició addicional tretzena del TRLRHL titulada «Adequació de l'ordenança fiscal als coeficients previstos en l'article 32.2 del Text Refós de la Llei del Cadastre Immobiliari», que amplia fins a l’1 de març de l’exercici en què s’aplique el corresponent coeficient, el període per aprovar i publicar el tipus de gravamen de l’IBI.

En la memòria d’alcaldia sobre el projecte de pressupost per la l’exercici 2018, s’indica la previsió de reduir el deute tributari per rebut de l’IBI d’urbana en 2 punts percentuals. I així es reflexa el la corresponen previsió d’ingressos del projecte de pressupost.

La modificació proposada dels tipus de gravamen general compensa la disminució de la base imposable de l’impost per aplicació del coeficient del 0,96, i compleix amb el compromís de reduir la càrrega fiscal suportada pels contribuents en 2 punts percentuals.

Respecte als tipus diferencials, que afecten aproximadament a 230 rebuts, la compensació resulta completa, de forma que es mantindrà en 2018 la mateixa quantia del deute tributari dels grans contribuents.

Vista la proposta del regidor d’Economia, Hisenda i Joventut, de 22 de gener de 2018.

Vist l’informe favorable de l’interventor general, de 22 de gener de 2018.

Vist el dictamen de la Comissió Informativa d’Economia i Serveis Públics, en sessió celebrada el 30 de gener de 2018.

L’alcalde obri un torn d’intervencions:

<<……………………………………………………………………………………………..>>

L’alcalde sotmet a votació el dictamen i el Ple, amb l’assistència de dihuit regidors, dels vint-i-un que de fet i dret formen la corporació, després de deliberació i per 10 vots a favor (6 de Compromís, 3 de PSOE i 1 de EUPV), 2 vots en contra de C’s i 6 abstencions del PP, ACORDA:

PRIMER. Modificar, amb efectes de l’1 de gener de 2018, l’apartat 1 de l’article 7 de l’Ordenança fiscal de l’IBI, que queda redactat en els següents termes:

## «Article 7. Tipus de gravamen i quota

1. Per als bens de naturalesa urbana s’estableixen els següents tipus de gravamen:

* **Tipus general: 0,6900 per cent.**
* **Tipus diferenciats atenent a l’ús establit en la normativa cadastral per a la valoració de les construccions, excloent als d’ús residencial:**

|  |  |  |
| --- | --- | --- |
| **Ús**  | **Tipus a aplicar**  | **Llindar de valor cadastral (en euros)** |
| **Comercial**  | **1,1748 per cent**  |  **179.731,00**  |
| **Oci i hostaleria**  | **1,1748 per cent** | **1.501.440,00**  |
| **Industrial**  | **1,1748 per cent**  |  **529.920,00**  |
| **Oficines**  | **1,1748 per cent**  |  **211.968,00**  |
| **Sanitat**  | **1,1748 per cent** | **3.002.880,00**  |
|  |  |  |

Els tipus diferenciats anteriors s'aplicaran al 10 per cent dels béns urbans que, per a cada u dels usos indicats, tinga major valor cadastral, d’acord amb allò que disposa l’apartat 4 de l’article 72 del text refós de la Llei d’Hisendes Locals.

Quant els immobles tinguen atribuïts diversos usos, s’aplicarà el tipus corresponent a l’ús de l’edificació o dependència principal».

SEGON. Exposar el present acord pel terme de trenta dies en el *Butlletí Oficial de la Província de València* i en el tauler d'anuncis de la Casa Consistorial. Finalitzada l'exposició pública, en el cas que no es presenten reclamacions s'entendrà definitivament adoptat l'acord, sense necessitat un nou acord plenari, i es publicarà en forma reglamentària per a la seua entrada en vigor. En cas de presentar-se reclamacions seran resoltes pel Ple de l'Ajuntament.